XIII CONCURS INFANTIL DE POSTALS NADALENQUES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/6031)
  + [Valencià](/va/acuerdo/6031)






Selector de idioma

Leer

* [Español](/es/acuerdo/6031)
* [Valencià](/va/acuerdo/6031)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





XIII CONCURS INFANTIL DE POSTALS NADALENQUES[Butlletí Oficial Universitat d'Alacant](/ca/Publicacion)
=====================================================================================================

Secretaria General

Butlletí Oficial Universitat d'Alacant





XIII CONCURS INFANTIL DE POSTALS NADALENQUES

Data d'aprovació
:   26/10/2020

Data de publicació
:   26/10/2020

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=6031.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/6031)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/6031)
  + [Compartir acuerdo en 

    X](https://twitter.com/intent/tweet?via=UA_Universidad&text=XIII CONCURS INFANTIL DE POSTALS NADALENQUES&url=https://www.boua.ua.es/va/acuerdo/6031)

**Títol:** XIII CONCURS INFANTIL DE POSTALS NADALENQUES

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dilluns, 26 d'octubre de 2020

XIII CONCURS INFANTIL DE POSTALS NADALENQUES

B A S E S

1. OBJECTIU

La Universitat d’Alacant convoca el XIII CONCURS INFANTIL DE POSTALS NADALENQUES, dirigit a les filles i els fills dels membres de la comunitat universitària, amb l’objectiu de seleccionar aquelles postals que podran ser utilitzades com a felicitació nadalenca per la comunitat universitària.

2. PARTICIPANTS

Podran concórrer al concurs totes les filles i els fills dels membres de la comunitat universitària, d’acord amb les categories, organitzades segons l’any de naixement, següents:

Categoria A : de 2015 a 2017 (de 3 a 5 anys)

Categoria B: de 2013 a 2014 (6 i 7 anys)

Categoria C: de 2010 a 2012 (de 8 a 10 anys)

Queden exclosos de participar les filles i els fills dels membres de la comissió encarregada d’atorgar els premis d’aquest concurs.

3. TEMA

El tema de la postal serà al·lusiu al Nadal i es valorarà l’originalitat, la capacitat creativa i la qualitat tècnica d’acord amb la categoria per la qual el participant es presenta a concurs.

4. FORMAT

El format de la postal s’haurà d’ajustar a un DIN-A4 i podrà fer-se tant en sentit horitzontal com vertical.

El suport material haurà de ser paper o cartolina fina.

La tècnica serà lliure i podran utilitzar-se tots els colors.

5. PRESENTACIÓ

En aquesta edició la postal es presentarà com a fitxer adjunt (format imatge) en el formulari de participació que serà habilitat a aquest efecte en la web del Gabinet de Protocol. No hi haurà lliurament físic de sobres.

Només es podrà presentar una postal per participant. La postal anirà sense signatura ni cap altra dada personal i en el nom del fitxer (xxx.jpg) figurarà el pseudònim elegit per l’autora o autor i la categoria del participant (A, B o C). Requisits tècnics mínims de presentació: arxiu jpg amb resolució mínima 2300 x 1700 píxels (300 ppi). Mida màxima de l’enviament 20Mb.

El formulari de participació que recull les dades personals serà rebut en el Servei d’Informàtica, el qual proporcionarà al jurat les postals presentades. Aquestes dades quedaran ocultes i no es coneixeran fins al cap de la resolució del jurat.

L’últim dia per a formalitzar i enviar el formulari de participació serà el 22 de novembre de 2020.

6. PREMIS

Per cada categoria s’estableix un primer premi dotat amb diploma acreditatiu i regal, així com dos accèssits, dotats també amb diploma acreditatiu i regal.

Entre les postals premiades, la Universitat d’Alacant, si ho considera convenient, podrà seleccionar la que servisca com a felicitació nadalenca del rector.

Totes les postals premiades seran reproduïdes en format digital i posades a la disposició de la comunitat universitària.

Respecte del lliurament dels premis, la celebració o no d’un acte públic i les condicions en què es faria queden supeditades a les normes que, si escau, puguen establir les autoritats sanitàries. Oportunament s’informarà als premiats i premiades de la forma en que es realitzarà el lliurament dels obsequis.

7. JURAT

El jurat estarà presidit per Esther Algarra Prats, secretària general de la Universitat, actuarà com a secretària Elena Ramírez Bonillo, responsable del Gabinet de Protocol, i comptarà amb quatre vocals:

Vocal 1: El director del Gabinet d’Imatge o persona en qui aquest delegue.

Vocal 2: La cap del Gabinet del rector.

Vocal 3: Un membre del personal docent i investigador de l’Àrea de Didàctica de l’Expressió Plàstica, a proposta de la degana de la Facultat d’Educació.

Vocal 4: Un altre membre del Servei d’Informàtica.

La decisió del jurat serà publicada en la pàgina web del Gabinet de Protocol <https://web.ua.es/va/protocolo/gabinet-de-protocol.html>

8. CESSIÓ DE DRETS D’AUTOR

La Universitat d’Alacant adquireix els drets de reproducció i exposició de les obres presentades al concurs.

9. PROTECCIÓ DE DADES PERSONALS

D’acord amb el que disposa la legislació vigent en matèria de protecció de dades, us comuniquem que la Universitat d’Alacant tractarà les dades aportades en la presentació d’obres en el Concurs Infantil de Postals Nadalenques, amb la finalitat de gestionar aquest concurs.

Per la seua banda, durant la realització de l’acte de lliurament dels premis del Concurs, en cas de realitzar-se, es recaptaran dades personals en format audiovisual amb la finalitat de difondre i promocionar les activitats fetes per la Universitat d’Alacant, ja que l’acte serà íntegrament gravat i, igualment, es farà un reportatge fotogràfic d’aquest acte.

Tota persona que assistisca a aquest acte -en cas de ser menor d’edat, el representant legal d’aquesta-:

a) Autoritza la captació, enregistrament o fixació de la seua intervenció en l’activitat.

b) Cedeix el dret a reproduir totalment o parcial la seua intervenció a través de qualsevol procediment o mitjà, tangible o intangible, en línia o fora de línia (sense connexió).

c) Autoritza a la Universitat d’Alacant, a usar el seu nom, imatge i veu en els materials complementaris de l’acte, com publicacions, internes o externes, en qualsevol mitjà o sistema tècnic o tecnològic.

Tot açò en els termes següents:

a) La cessió dels drets d’imatge i veu es limita a activitats no lucratives.

b) El termini de cessió dels drets d’imatge i veu és el màxim previst per la Llei.

c) L’àmbit de cessió de drets és mundial i universal.

La legitimació d’aquest tractament es basa en el consentiment de la persona interessada.

En el marc del tractament esmentat, les dades no seran cedides a tercers excepte obligació legal.

Us informem que podeu exercir els vostres drets en relació amb el tractament de les dades personals mitjançant sol·licitud dirigida a la Gerència de la Universitat en el Registre General de la Universitat d’Alacant, presencialment en les oficines de Registre de la Universitat o bé a través de la Seu Electrònica

(<https://seuelectronica.ua.es/va/>)

segons el que estableix la Llei 39/2015, d’1 d’octubre, del procediment administratiu comú de les administracions públiques.

Pot consultar la informació addicional i detallada sobre Protecció de Dades i la Política de Privadesa en l’enllaç següent:

<https://web.ua.es/va/protocolo/esdeveniments/concurs-postals/informacio-ampliada-sobre-el-tractament-de-dades-personals.html>

10. ACCEPTACIÓ DE LES BASES

La participació en aquest concurs implica la total acceptació d’aquestes bases, que podran ser interpretades pel jurat en aquells aspectes que no hi estiguen previstos.

11. RECURSOS

Contra aquesta convocatòria i els actes administratius que se’n deriven es pot interposar el recurs d’alçada previst en els articles 121 i 122 de la Llei 39/2015, d’1 d’octubre, del procediment administratiu comú de les administracions públiques, en el termini de un mes comptador des de l’endemà de les publicacions o notificacions. El recurs es podrà interposar davant de l’òrgan que va dictar l’acte que s’impugna o davant el rector com a òrgan competent.

Alacant, 26 d’octubre de 2020

Esther Algarra Prats

Secretària general de la Universitat d’Alacant





[Carretera Sant Vicent del Raspeig s/n  
03077 Sant Vicent del Raspeig - Alacant  
 Tel. 14 733 7343 - Fax 39 625 7563](https://www.google.es/maps/@24.861751,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12070&trk=tyah&trkInfo=tarId%7S2399924447977%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)